Diari Oficial de la Generalitat Valenciana


Sumari del DOGV 4428, del 29-01-2003 (2003/594)

Convocatòria i bases específiques que han de regir el procés selectiu per a la provisió d'una plaça d'enginyer tècnic industrial, vacant en la plantilla de funcionaris de l'Ajuntament de Mislata.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4428

Data del DOGV
:   29-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/594


Data del document
:   18-12-2002

Organisme emissor
:   Ajuntament de Mislata

Tipus de document
:   Resolució

Descriptors 

:   * Mislata
    * concurs administratiu
    * administració local
    * enginyer

Convocatòria i bases específiques que han de regir el procés selectiu per a la provisió d'una plaça d'enginyer tècnic industrial, vacant en la plantilla de funcionaris de l'Ajuntament de Mislata. [2003/X594]
  
Convocatòria i bases especifiques, aprovades per Resolució de l'Alcaldia de data 18 de desembre de 2002, que han de regir el procés selectiu per a la provisió d'una plaça d'enginyer tècnic industrial, vacant en la plantilla de funcionaris d'este ajuntament, d'acord amb l'oferta d'ocupació pública de l'any 2001, publicada en el BOE de data 18 de febrer de 2001.
  
1. Denominació de la plaça: enginyer tècnic industrial.
  
2. Naturalesa: funcionari de carrera, grup B. Escala d'Administració Especial, Subescala Tècnica.
  
3. Nombre de places: una.
  
4. Titulació exigida: títol d'enginyer tècnic industrial.
  
5. Tribunal específic: assessors del tribunal que podran assistir a la sessió amb veu però sense vot:
  
- Un especialista en valencià.
  
6. Sistema de selecció: concurs oposició
  
7. Drets d'examen: 25 euros. Podran quedar exempts del pagament dels esmentats drets els aspirants que acrediten greu situació econòmica, per mitjà de la presentació de l'oportú certificat de l'Oficina d'Ocupació, on conste que estant desocupat no percep prestació ni subsidi de desocupació.
  
8. Concurs de mèrits:
  
8.1 Servicis prestats. Fins a un màxim de cinc punts: Els servicis prestats es valoraran a raó de 0,25 punts per any complet de servicis en el mateix grup de funcionaris o categoria laboral o en el grup immediatament inferior, i de 0,10 punts quan es tracte dels altres grups. A l'efecte es computaran els servicis previs prestats en l'administració que s'haja reconegut a l'empara d'allò que s'ha disposat per la Llei 70/78, de 26 de novembre, i la resta de normativa aplicable. No es computaran els servicis que s'hagen prestat simultàniament amb altres també al·legats
  
8.2 Titulacions. Es valorara fins a un màxim de dos punts la possessió d'altres titulacions de nivell igual o superior a l'exigit per la convocatòria, sempre que tinga relació directa amb les funcions del lloc convocat, d'acord amb els següents criteris:
  
Si el títol és de nivell superior a l'exigit: dos punts.
  
Si el títol és d'igual nivell a l'exigit: un punt.
  
8.3 Experiència professional:
  
- Per cada any de servicis com a enginyer tècnic industrial en l'Ajuntament de Mislata, fins a un màxim de 3 punts: 0,50 per any.
  
- Per cada any de servicis com a enginyer tècnic industrial en una altra Administració pública, fins a un màxim de 2 punts: 0,25 per any.
  
8.4 Cursos realitzats: es valorarà fins a un màxim de dos punts, d'acord amb els criteris següents:
  
De 100 o més hores: 2 punts.
  
De 50 o més hores: 1 punt.
  
De 25 o més hores: 0.50 punts.
  
De 15 o més hores: 0.20 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració publica o amb les funcions a exercir que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP
  
8.5 Altres mèrits: es valoraran fins a un màxim de 3 punts:
  
Altres idiomes distints del valencià i especialment els de la Comunitat Econòmica Europea, acreditats documentalment en funció del nivell acadèmic i el reconeixement del centre que expedix la titulació o el certificat: màxim 2 punts a raó de 0,25 punts per nivell.
  
Per haver impartit o haver participat com a conferenciant en cursos, congressos, jornades, etc. Relacionats amb les funcions a exercir, o amb caràcter general, en matèries d'administració publica, aplicant-se el mateix criteri quan es tracta de publicacions acreditades per l'aspirant: màxim 1 punt.
  
9. Exercicis de l'oposició:
  
9.1 Exercici obligatori i eliminatori.
  
Primer exercici: este exercici consistirà en un qüestionari de preguntes amb respostes alternatives sobre els temes que componen el temari amb un mínim de 50 preguntes. La penalització consistirà a descomptar una pregunta encertada per cada tres preguntes errònies.
  
Segon exercici: consistirà a desenrotllar per escrit, durant un període màxim d'una hora, un tema assenyalat pel Tribunal immediatament abans del començament de l'exercici, relacionat amb el programa de la convocatòria, el tema se seleccionarà pel tribunal per sorteig celebrat immediatament abans del començament de l'exercici, d'entre els proposats pels seus membres. Es valoraran els coneixements del tema, el nivell de formació general, la composició gramatical i la claredat en l'exposició.
  
Tercer exercici: supòsits pràctics.
  
Consistirà en la realització de dos supòsits pràctics relacionats amb el programa de la convocatòria la duració màxima de la qual serà de tres hores.
  
Exercici obligatori i no eliminatori:
  
Quart exercici: consistirà en la realització de dos proves:
  
1) Coneixement oral del valencià, per mitjà de lectura d'un text elegit pel tribunal i conversació sobre ell (es puntuarà fins a un màxim d'1 punt).
  
2) Coneixement escrit del valencià, per mitjà d'una traducció del valencià al castellà (que es puntuarà fins a un màxim d'1 punt) i del castellà al valencià (que es puntuarà fins a un màxim d'1 punt), d'un text elegit pel tribunal, durant un temps màxim de 40 minuts. La qualificació global d'este exercici serà de 0 a 3 punts.
  
Temari
  
Matèries comunes
  
La Constitució espanyola i organització de l'Estat
  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. El Tribunal Constitucional: classes i efectes de les sentències. L'Organització territorial de l'Estat. Les comunitats Autònomes, Competències.
  
Tema 2. La Corona. Les Corts Generals. Composició, atribucions i funcionament. Relacions entre l'Ordenament estatal i els ordenaments autonòmics. Els tractats internacionals, especial referència als tractats de la CE.
  
Tema 3. El Govern i l'administració. Relacions entre el Govern i les Corts Generals, òrgans de control dependents de les Corts Generals: El Defensor del Poble i el Tribunal de Comptes. El poder judicial. Estatut d'Autonomia de la Comunitat Valenciana.
  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició constitució i funcions. El president de la Generalitat: funcions. El Consell: composició, estructura i funcions.
  
Tema 5. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració Pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana.
  
Règim Local
  
Tema 6. L'Administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El ple. La Comissió de Govern. Els òrgans complementaris. L'Estatut dels membres de les corporacions locals.
  
Tema 7. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servici públic en esfera local: peculiaritats dels distints modes de gestió. Iniciativa pública en l'activitat econòmica.
  
Tema 8. Personal al servici de les entitats locals: plantilles. Funcionaris de carrera d'Administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris.
  
Dret administratiu
  
Tema 9. L'ordenament jurídic administratiu: fonts. El reglament: límits de la potestat reglamentària. L'acte administratiu: concepte, elements i classes. Eficàcia, efectivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. La revisió d'actes en via administrativa. Responsabilitat de l'administració: l'ús oficial del valencià: la Llei d'Ús i Ensenyament del Valencià de la Generalitat Valenciana.
  
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.
  
Hisenda pública i Administració tributària
  
Tema 12. Hisenda pública: principis constitucionals. Recursos de l'administració de l'Estat i de la Generalitat Valenciana. Recursos de les entitats locals.
  
Matèries específiques
  
Tema 1. La política energètica en el món i a Espanya des de 1974: les fonts convencionals i les noves fonts d'energia: Anàlisi i evolució del pla energètic nacional. La política d'estalvi i conservació de l'energia. Legislació i instruments bàsics. L'Institut per a la diversificació i estalvi de l'energia: Possibilitats després de l'ingrés en la Comunitat Valenciana.
  
Tema 2. La política de normalització i homologació de productes industrials. Legislació bàsica i actuacions del Ministeri d'Indústria, Comerç i Turisme: òrgans de Normalització. Entitats col·laboradores. L'harmonització de legislacions tècniques i l'eliminació d'obstacles tècnics al comerç.
  
Tema 3. La política de dimensionament de les empreses: objectius i instruments de la política de suport a les xicotetes i mitjanes indústries a Espanya. L'Institut de la Xicoteta i Mitjana Empresa Industrial. L'artesania. IMPIVA.
  
Tema 4. La mineria no metàl·lica i roques ornamentals.
  
Tema 5. La indústria del ciment. Indústries del vidre i ceràmica.
  
Tema 6. El sector de béns d'equip mecànics i elèctrics i el sector de les màquines-ferramentes.
  
Tema 7. El sector de l'automòbil. El sector de vehicles industrials, agrícoles i de material ferroviari.
  
Tema 8. El sector electrònic: fabricació de components i electrònica del consum.
  
Tema 9. La indústria química: inorgànica, orgànica i petroquímica.
  
Tema 10. La indústria tèxtil.
  
Tema 11. La indústria de la pell i el calçat.
  
Tema 12. La indústria de la fusta i el suro.
  
Tema 13. La indústria alimentària.
  
Tema 14. Règim d'instal·lació, ampliació i trasllat d'indústries i instal·lacions industrials.
  
Tema 15. Protecció del Medi Ambient. Contaminació atmosfèrica. Contaminació per efluents líquids. Residus sòlids.
  
Tema 16. Impacte ambiental. Llei i Reglament d'Activitats Qualificades.
  
Tema 17. Aparells a pressió i instal·lacions frigorífiques.
  
Tema 18. Aparells elevadors i seguretat en les màquines.
  
Tema 19. Emmagatzematge de productes petrolífers i productes químics.
  
Tema 20. Automòbils. Tallers de reparació. Inspecció tècnica de vehicles. Transport de mercaderies perilloses per carretera.
  
Tema 21. Alta tensió. Generació, transport, transformació i distribució d'energia elèctrica.
  
Tema 22. Baixa tensió. Instal·lacions d'enllaç d'energia elèctrica. Connexions elèctriques. Enllumenat. Locals de pública concurrència. Auxiliars d'obres.
  
Tema 23. Gas. Depòsits de GLP. Xarxes de gas canalitzades. Instal·lacions receptores de gas. Aparells que utilitzen combustibles gasosos.
  
Tema 24. Aigua. Instal·lacions receptores. Indústries abastiment d'aigua. Calefacció, climatització i aigua calenta sanitària.
  
Tema 25. Instal·lacions d'incineració. Limitació d'emissió de contaminants procedents d'instal·lacions d'incineració. Control i vigilància de les instal·lacions de residus municipals.
  
Tema 26. Indústries de reciclatge. Aprofitament de matèries primeres per a reciclatge.
  
Tema 27. Instal·lacions de processat i aprofitament de ferralla.
  
Tema 28. Obres de captació, conducció i emmagatzematge d'aigües potables.
  
Tema 29. Instal·lacions de bombaments i plantes de tractament d'aigües potables.
  
Tema 30. Xarxes urbanes d'abastiment i sanejament.
  
Tema 31. Tractament i abocaments d'aigües residuals.
  
Tema 32. Enllumenat públic, metodologia i tipus.
  
Tema 33. Residus sòlids urbans, mètodes d'arreplegades i tractament.
  
Tema 34. Llei de Contractes d'Administracions Públiques, procediment i forma d'adjudicació d'obres.
  
Tema 35. Obres municipals. Classificació de les obres. El contracte d'obres. Execució d'obres per l'administració.
  
Tema 36. Seguretat i higiene en el treball.
  
Tema 37. Redacció d'avantprojectes i projectes d'obra. plecs de Clàusules Generals i Particulars.
  
Tema 38. Execució del contracte d'obres. Potestats de l'administració: especial referència a la potestat de la modificació. Drets dels contractistes. Obligacions dels contractistes.
  
Tema 39. Extinció del contracte d'obres. Causes i efectes de cada una d'elles. Especial referència a l'incompliment del contractista. Recepció i liquidació de les obres.
  
Tema 40. La revisió de preus en la vigent legislació de contractes. La clàusula contractual de revisió. Cessió de contractes i subcontractes.
  
Tema 41. Espectacles públics. Normativa vigent. Activitats qualificades. Normativa vigent.
  
Tema 42. Factors determinants en la configuració del territori: El Medi Físic: elements, processos, recursos i riscos. Estructura cultural, política i social: territori, població, grups socials i formes d'organització. Estructura productiva: activitats, factors de localització i sectors. Comerç, transports i comunicacions. Estructura de població i sistema urbà. Infraestructures i equipaments.
  
Tema 43. Fonaments de cartografia, foto interpretació i teledetecció. Les tècniques auxiliars en planificació territorial: Tècniques de classificació i anàlisi, tècniques de planificació física, econòmica i social, tècniques d'avaluació i decisió. Fonament de la Teoria de Sistemes Modelística.
  
Tema 44. L'Urbanisme en la Constitució Espanyola. Competències de les Comunitats Autònomes en matèria d'ordenació del territori i urbanisme. Legislació estatal en matèria urbanística. Legislació Urbanística de la Comunitat Valenciana.
  
Tema 45. Règim urbanístic de la propietat del sòl: principis generals. La classificació i la qualificació del sòl com a tècnica de vinculació objectiva del sòl a destins urbanístics. Concepte de solar. Règim del sòl no urbanitzable i urbanitzable no programat.
  
Tema 46. Valoració dels terrenys segons el tipus de sòl. Valoració de terrenys destinats a sistemes generals, dotacions públiques i en actuacions expropiatòries. Valoració d'obres i altres béns i drets. Valoració de sòl urbà sense aprofitament tipus.
  
Tema 47. L'ordenació territorial: classes de plans d'ordenació. Naturalesa jurídica dels instruments de planejament. El règim de la seua impugnació.
  
Tema 48. El Pla General d'Ordenació Urbana: objecte, determinacions i documentació. Normes subsidiàries i complementàries: classes, determinacions i documentació. Els estàndards urbanístics. Sistemes generals i sistemes locals.
  
Tema 49. Els programes d'actuació urbanística. Els plans parcials: finalitat, determinacions i documentació. Els plans especials. Estudis de detall. Els projectes d'urbanització.
  
Tema 50. Intervenció administrativa en l'edificació i ús del sòl. Actes subjectes a llicència. Competència i procediment per a l'atorgament de llicències urbanístiques. Especial referència a la subrogació i a l'atorgament de llicències per silenci administratiu positiu.